

Fframwaith sefydlu Cymru Gyfan ar gyfer rheolwyr blynyddoedd cynnar a gofal plant

Cofnod cynnydd enghreifftiol

**Beth yw ystyr y colofnau yn y cofnod cynnydd?**

|  |  |  |  |  |  |
| --- | --- | --- | --- | --- | --- |
| **Deilliant dysgu** | **Safonau sefydlu:** | **Mae hyn yn golygu bod gen i'r ddealltwriaeth a'r gallu i:** | **Sut rydw i wedi bodloni’r y safon hon** | **Sylwadau gan y llofnodwr i gadarnhau bod y safon wedi’i bodloni** | **Dyddiad a llofnodion** |
| Dyma rif y safon sefydlu | Mae safon sefydlu yn set o ddeilliannau dysgu sy'n amlinellu'r sgiliau, y wybodaeth a’r ymddygiadau hanfodol a ddisgwylir gan reolwr newydd yn ystod ei gyfnod sefydlu. Mae'r safonau hyn yn feincnod i sicrhau bod y rheolwr newydd yn gallu cyflawni ei gyfrifoldebau rheoli'n gymwys. | Mae'r adran hon yn cefnogi'r rheolwr newydd i ddeall mwy am yr hyn y mae'r safonau sefydlu yn ei olygu fel y gall ddangos tystiolaeth o'i sgiliau, ei wybodaeth a'i ymddygiad i fodloni’r safon sefydlu. | Dyma lle mae'r rheolwr newydd yn cofnodi'r dystiolaeth a ddefnyddiwyd i ddangos bod y safon sefydlu wedi ei bodloni ganddo.  Os oes tystiolaeth addas o ddysgu blaenorol neu sgiliau yn cwmpasu'r deilliannau dysgu, dylid cofnodi'r rhain yn y golofn hon. Gall hyn gynnwys tystysgrifau / cymwysterau e.e. diogelwch bwyd neu gymhwyster blaenorol. | Dylai hyn gael ei wneud gan y person sy'n adolygu a chadarnhau bod y rheolwr newydd wedi arddangos y safon sefydlu hon. | Dylai'r rheolwr newydd a'r mentor sy'n gwneud y dyfarniad lofnodi a nodi’r dyddiad yma i gadarnhau bod safonau sefydlu wedi'u cyflawni'n llwyddiannus. Bydd llofnod hefyd yn cadarnhau bod unrhyw ardystiad / cymhwyster wedi’u gweld a’u derbyn fel tystiolaeth o ddysgu blaenorol. |

**Enghraifft o gofnod cynnydd wedi'i gwblhau ar gyfer Rhan A**

Dyma enghraifft o gofnod cynnydd wedi'i gwblhau sy'n dangos sut y gallwch gofnodi'r gwahanol fathau o dystiolaeth a ddefnyddiwyd ar gyfer Rhan A adran 1: Arwain ymarfer sy'n canolbwyntio ar y plentyn, deilliant dysgu 2: Deall sut i hyrwyddo tegwch, cydraddoldeb, amrywiaeth a chynhwysiant

|  |  |  |  |  |  |
| --- | --- | --- | --- | --- | --- |
| **Deilliant dysgu** | **Safonau sefydlu:** | **Mae hyn yn golygu bod gen i'r ddealltwriaeth a'r gallu i :** | **Sut rydw i wedi bodloni’r safon hon** | **Sylwadau gan y llofnodwr i gadarnhau bod y safon wedi’i bodloni** | **Dyddiad a llofnodion** |
| **2** | **Deall sut i hyrwyddo tegwch, cydraddoldeb, amrywiaeth a chynhwysiant** | 2.1 Deddfwriaeth a pholisi sy'n cefnogi tegwch, cydraddoldeb, amrywiaeth a chynhwysiant    2.2 Sut mae ymddygiadau a gwerthoedd yn y gweithle/lleoliad yn hyrwyddo tegwch, cydraddoldeb, amrywiaeth a chynhwysiant  2.3 Effaith gwahaniaethu, stereoteipio, rhagfarn ac anghydbwysedd pŵer ar degwch, cydraddoldeb, amrywiaeth a chynhwysiant | 1. Cwblhau'r llyfr gwaith: Cwblheais y gweithgaredd llyfr gwaith sy'n ymdrin â deddfwriaeth, ymddygiadau cynhwysol, ac effaith gwahaniaethu, gan dynnu sylw at atebion myfyriol a chymwysiadau ymarferol yn y lleoliad. 2. Dogfennau polisi ac enghreifftiau gweithredu: Ysgrifennais bolisïau'r lleoliad ar degwch, cydraddoldeb, amrywiaeth a chynhwysiant, ynghyd ag enghreifftiau o sut mae'r rhain yn cael eu cymhwyso mewn arferion bob dydd (e.e. arferion recriwtio cynhwysol, polisïau derbyn teg). Byddai dyddiadau adolygu polisi rheolaidd a thystiolaeth o ddiweddariadau yn cefnogi hyn ymhellach. 3. Cofnodion hyfforddiant a chofnodion cyfarfodydd: Mae gen i gofnodion o hyfforddiant staff ar ddeddfwriaeth a gwerthoedd perthnasol, fel cymhwysedd diwylliannol a gweithdai gwrth-ragfarn. Byddai cofnodion cyfarfodydd lle trafodwyd amrywiaeth a chynhwysiant yn dangos ymrwymiad parhaus a chyfranogiad staff. 4. Nodiadau arsylwadol: Mae gen i arsylwad neu adborth sy'n dangos sut mae fy ymddygiad yn cyd-fynd â gwerthoedd cynhwysol, megis cyfathrebu parchus a datrys gwrthdaro. 5. Cyfrif myfyriol: Mae gen i fyfyrdod / gwerthusiadau sy’n disgrifio achosion penodol lle es i'r afael â gwahaniaethu, modelu gwerthoedd cynhwysol, neu gefnogi teuluoedd amrywiol. 6. Adborth gan staff neu deuluoedd: Mae gen i adborth / tystebau sy'n dangos effaith gadarnhaol fy arferion wrth greu amgylchedd cefnogol, cynhwysol. | Rydw i fel y mentor wedi gweld y llyfr gwaith wedi’i gwblhau – gallaf gadarnhau bod J.Bloggs wedi gallu arddangos ei wybodaeth am y safon sefydlu hon | *J.Blogs*  *(rheolwr)*  *07.11.2024*  *J.Smart*  *(mentor)*  *07.11.2024* |

**Enghraifft o gofnod cynnydd wedi'i gwblhau ar gyfer Rhan B**

Dyma enghraifft o gofnod cynnydd gorffenedig sy'n dangos sut y gallwch gofnodi'r gwahanol fathau o dystiolaeth a ddefnyddiwyd ar gyfer Rhan B adran 4: ymarfer proffesiynol, deilliant dysgu 4: Defnyddio dadansoddiad o ddigwyddiadau, canmoliaeth, pryderon a chwynion i wella'r gweithle/lleoliad

|  |  |  |  |  |  |
| --- | --- | --- | --- | --- | --- |
| **Deilliant dysgu** | **Safonau sefydlu:** | **Mae hyn yn golygu bod gen i'r ddealltwriaeth a'r gallu i:** | **Sut rydw i wedi bodloni’r safon hon** | **Sylwadau gan y llofnodwr i gadarnhau bod y safon wedi’i bodloni** | **Dyddiad a llofnodion** |
| **3** | **Defnyddio dadansoddiad o ddigwyddiadau, canmoliaeth, pryderon a chwynion i wella’r gweithle / lleoliadDefnyddio dadansoddiad o ddigwyddiadau, canmoliaeth, pryderon a chwynion i wella’r gweithle/lleoliad** | 3.1 Gweithredu polisïau, gweithdrefnau ac arferion i sicrhau bod gwersi'n cael eu dysgu o ddigwyddiadau, canmoliaeth, pryderon a chwynion  3.2 Datblygu diwylliant lle mae digwyddiadau, canmoliaeth, pryderon a chwynion yn cael eu hystyried yn offeryn i wella'r gweithle/lleoliad  3.3 Arwain gwaith i adolygu digwyddiadau, canmoliaeth, pryderon a chwynion fel mater o drefn i nodi tueddiadau, meysydd arfer da a meysydd i'w gwella o fewn lleoliad y gweithle  3.4 Sicrhau bod gweithwyr a phlant/teuluoedd/gofalwyr yn cael gwybod am feysydd o arfer da a meysydd i'w gwella yn y gweithle/lleoliad  3.5 Defnyddio adolygiadau o ddigwyddiadau, canmoliaeth, pryderon a chwynion i wella ansawdd y gweithle/lleoliad  3.6 Cofnodi ac adrodd newidiadau a wnaed mewn ymateb i adolygiadau o ddigwyddiadau, canmoliaeth, pryderon a chwynion yn unol â gofynion deddfwriaethol, ansawdd a sefydliadol | Ysgrifennais bolisïau'r lleoliad sy'n nodi’r gweithdrefnau ar gyfer ymdrin â digwyddiadau, canmoliaeth, pryderon a chwynion. Mae gen i dystiolaeth o sut mae adborth yn cael ei ddogfennu, pa gamau dilynol a gymerir, a sut y caiff ei adolygu a’i dracio dros amser (cael ei gadw yn y swyddfa).  Mae gen i gofnodion o gyfarfodydd staff lle trafodwyd digwyddiadau ac adborth, gan nodi sut maen nhw'n cael eu hystyried yn gyfleoedd ar gyfer twf yn hytrach na beirniadaeth. Mae gen i ddatganiadau hefyd gan aelodau staff sy'n dangos sut mae'r diwylliant adborth wedi'i wreiddio yn y gweithle (e.e. staff yn cael eu hannog i fynegi pryderon neu rannu adborth cadarnhaol).  Mae gen i adroddiadau o gyfarfodydd tîm lle dadansoddir digwyddiadau, canmoliaeth a chwynion i nodi tueddiadau a meysydd gwella a lle caiff cynlluniau gweithredu eu llunio mewn ymateb i batrymau a nodwyd mewn adborth (e.e. newidiadau a wneir i bolisïau neu weithdrefnau'n seiliedig ar themâu cyffredin mewn cwynion).  Rwy'n sicrhau bod canlyniadau adborth yn cael eu rhannu gyda rhieni/gofalwyr, megis drwy gylchlythyrau, hysbysfyrddau, neu gyfarfodydd teulu, gan roi manylion am welliannau yn seiliedig ar eu mewnbwn a rhoi’r wybodaeth ddiweddaraf i staff am newidiadau a gwelliannau (gweler gwaith papur)  Mae gen i enghraifft o welliant i'n gofod awyr agored o ganlyniad i adborth fod plant yn baglu ar ddarn o goncrid oedd wedi codi, ond mae’r cofnod o’r holl newidiadau yn cael ei storio <<ffeil/yma>>  Gallaf gyflwyno trywydd archwilio sy'n tracio’r newidiadau, o'r adborth a dderbynnir, i'r dadansoddiad, y camau a gymerwyd, ac effaith y camau gweithredu hynny, gan ddangos cysondeb â'r safonau gofynnol. | Rydw i fel y mentor wedi gweld y llyfr gwaith wedi’i gwblhau – gallaf gadarnhau bod J.Bloggs wedi gallu arddangos ei sgìl ar gyfer y safon sefydlu hon  *A/neu/y ddau*  Rydw i fel y mentor wedi gweld y dystiolaeth y mae J.Blogs wedi cyfeirio ati yma ac rydw i hefyd wedi gweld J.Blogs yn cynnal cyfarfod staff sy'n cwmpasu'r safon sefydlu hon. | *J.Blogs*  *(rheolwr)*  *07.11.2024*  *J.Smart*  *(mentor)*  *07.11.2024* |